Document ID: 32007R0693

32007R0693
L 160/10
SLUŽBENI LIST EUROPSKE UNIJE
20.06.2007.
UREDBA KOMISIJE (EZ) br. 693/2007
od 20. lipnja 2007.
o odobravanju izmjena koje nisu manje u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Esrom (ZOZP))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske Zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
budući da:
(1)
U skladu s prvim podstavkom članka 9. stavka 1. te primjenjujući članak 17. stavak 2. Uredbe (EZ) br. 510/2006, Komisija je razmotrila zahtjev Danske za odobrenje izmjena specifikacije zaštićene zemljopisne oznake „Esrom” registrirane u skladu s Uredbom Komisije (EZ) br. 1107/96 (2).
(2)
Budući da navedene izmjene nisu manje u smislu članka 9. Uredbe (EZ) br. 510/2006, Komisija je objavila izmjene u Službenom listu Europske unije (3), primjenjujući članak 6. te Uredbe. Budući da Komisiji nije dostavljen ni jedan prigovor u smislu članka 7. Uredbe (EZ) br. 510/2006, izmjene treba odobriti,
DONIJELA JE OVU UREDBU:
Članak 1.
Ovim se odobravaju izmjene specifikacije objavljene u Službenom listu Europske unije od 24. listopada 2006. (3) vezano uz naziv naveden u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. lipnja 2007.

Labels: 3
17
18
6